बचपन में भाभी ने भी बहुत आगे तक पढ़ने का सपना देखा था, पर पिता के आकस्मिक निधन ने उनके स्वप्न छिन्न-भिन्न कर दिये थे। माँ ने जल्दी-जल्दी बेटियों के विवाह कर अपने दायित्व पूर्ण कर लिए थे। आज उसी मायके में भाई खान्दानी लोहे का व्यवसाय छोड़ उच्च पदों पर आसीन हैं! पढ़ी-लिखी सुस्संकृत भाभियाँ, भाइयों के साथ गर्व से बाहर घूमती हैं। पारूल को डॉक्टर बनाना मानों भाभी के अपने छिन्न-भिन्न स्वप्न की पूर्ति थी।